איזי סטראדלין

איזי סטראדלין (באנגלית: Izzy Stradlin; נולד בשם ג'פרי דון איזבל ב-8 באפריל 1962) הוא מוזיקאי אמריקאי, הידוע בעיקר כגיטריסט להקת ההארד רוק "Guns N' Roses". סטראדלין נולד בלפאייט, אינדיאנה שבארצות הברית, שם גם גדל. בילדותו הושפע מאליס קופר, לד זפלין והרולינג סטונז, אך הושפע במיוחד מסבתו, שהייתה לה להקה ביחד עם חבריה. סטראדלין ביקש מהוריו לקנות לו מערכת תופים. הוא תופף עד 1983, ואז הוא עבר לנגן בגיטרה, בגלל שהיה יותר קל לכתוב איתה שירים. בתיכון הוא התחיל לנגן בלהקה עם חברים, אחד מהם היה ויליאם ביילי, הידוע כאקסל רוז. לאחר שסיים את לימודיו בתיכון, החליט סטראדלין שהוא רוצה לפתח קריירה מוזיקלית ועבר ללוס אנג'לס. הוא ניסה את מזלו כמתופף עם כמה להקות, ואחר כך הפך לבסיסט לזמן קצר. לאחר כמה שנים בלוס אנג'לס, סטראדלין התחבר לאקסל, ולבסוף הם ניגנו יחדיו בלהקה שהם קראו לה "Rose", אשר הייתה הלהקה הראשונה בה ניגן סטראדלין בגיטרה. "Rose" הפכה ל"Hollywood Rose", ומאוחר יותר התפרקה. לאחר מכן, התאחדה הלהקה והפכה ל-"Guns N' Roses". ביוני 1985, יצאה הלהקה לסיבוב ההופעות הראשון שלה אשר נקרא "Hell Tour", וב-1988, יצא הלהקה לסיבוב הופעות עם אירוסמית'. בסיבוב ההופעות ב-1991 אשר נקרא "Use Your Illusion", החליט סטראדלין שהוא לא רוצה לנסוע יותר עם הלהקה, והזמין אוטובוס פרטי לו, לאשתו השוודית אניקה, ולכלבו, אשר לקח אותם מהופעה להופעה. ב-7 בנובמבר 1991 עזב סטראדלין את הלהקה, באמצע סיבוב ההופעות. הוא חזר לאינדיאנה והתחיל להקליט שירים לאלבום הסולו שלו, עם להקתו "Ju Ju Hounds". ב-1992, יצא האלבום, אשר נקרא "Izzy Stradlin & the Ju Ju Hounds". ב-1993, מחליפו של סטראדלין ב-Guns N' Roses, גילבי קלארק, נפצע בפרק כף ידו כתוצאה מתאונת אופנוע, וסיבוב ההופעות של הלהקה באירופה היה בסכנה. סטראדלין חזר ללהקה והשלים את הפער. לאחר סיבוב ההופעות הוא חזר לאינדיאנה ולקח הפסקה מתחום המוזיקה. במהלך אותן שנים, סטראדלין טייל הרבה והקדיש את זמנו לשני תחומי עניין: מכוניות ומרוצים. ב-1998, הוא חזר לתחום המוזיקה והוציא את אלבומו השני " 117°". ב-2002, כמה מחברי "Guns N' Roses" לשעבר הציעו לסטראדלין להצטרף ללהקת הסופרגרופ "ולווט ריבולבר" שהקימו, אך הוא סירב מכיוון שהוא לא הסכים לעבוד ללא סולן, ולהיות כל הזמן בדרכים. ב-30 במאי 2007, יצא אלבומו "מיאמי". בשנת 2017 ניגן סטראדלין בגיטרה בשיר "Grandview" של ג'ון מלנקמפ, באלבומו Sad Clowns & Hillbillies. בביצוע הופיעה גם מרטינה מק'ברייד. 1998 - 117° 1999 - Ride On 2001 - River 2002 - On Down the Road 2005 - Like a Dog 2007 - Miami 2007 - Fire, The Acoustic Album 2008 - Concrete 2009 - Smoke 2010 - Wave of Heat 1987 - Appetite for Destruction 1988 - G N' R Lies 1991 - Use Your Illusion I 1991 - Use Your Illusion II 1992 - Izzy Stradlin and the Ju Ju Hounds מדיה וקבצים בנושא איזי סטראדלין בוויקישיתוף אתר האינטרנט הרשמי של איזי סטראדלין איזי סטראדלין, ברשת החברתית אקס (טוויטר) איזי סטראדלין, במסד הנתונים הקולנועיים IMDb (באנגלית) איזי סטראדלין, באתר Rotten Tomatoes (באנגלית) איזי סטראדלין, באתר Last.fm (באנגלית) איזי סטראדלין, באתר AllMusic (באנגלית) איזי סטראדלין, באתר MusicBrainz (באנגלית) איזי סטראדלין, אמן באתר Encyclopedia Metallum (באנגלית) איזי סטראדלין, באתר Yandex.Music (ברוסית) איזי סטראדלין, באתר Discogs (באנגלית) איזי סטראדלין, באתר Songkick (באנגלית) איזי סטראדלין, באתר Genius איזי סטראדלין, באתר SecondHandSongs Nick DeRisoPublished: April 28, 2017, Surprise! Izzy Stradlin Turns Up on John Mellencamp's New Album, Ultimate Classic Rock (באנגלית)